№ 5 ҚАУЛЫ
Аршалы аудандық мәслихатының әлеуметтік мәселелер, заңдылық, экология және табиғат пайдалану жөніндегі тұрақты комиссиясы
 
Аршалы кенті                                                                  2026 жылғы 25 қыркүйек
 
Аршалы ауданында 
қолжетімді медициналық
қызметтер көрсету туралы
 
«Қазақстан Республикасындағы жергілікті мемлекеттік басқару және өзін-өзі басқару туралы» Қазақстан Республикасы Заңының 14, 15-баптарына сәйкес әлеуметтік мәселелер, заңдылық, экология және табиғат пайдалану жөніндегі тұрақты комиссиясы ҚАУЛЫ ЕТЕДІ:
1. «Ақмола облысы денсаулық сақтау басқармасы жанындағы Аршалы аудандық ауруханасы» ШЖҚ МКК бас дәрігері К. К. Бакировтың «Аршалы ауданында қолжетімді медициналық қызметтер көрсету туралы»  ақпараты назарға алынсын.
2. «Ақмола облысы денсаулық сақтау басқармасы жанындағы Аршалы аудандық ауруханасы» ШЖҚ МКК ұсынылсын:
- халықты тегін негізде берілетін дәрілік препараттармен қамтамасыз етуді бақылауды күшейту;
 	- аса сұранысқа ие дәрілік препараттардың қорларын уақтылы толықтыруды қамтамасыз ету және олардың тапшылығын болдырмау жөнінде шаралар қабылдау.
3. Осы қаулының орындалуын бақылау әлеуметтік мәселелер, заңдылық, экология және табиғат пайдалану жөніндегі тұрақты комиссияға жүктелсін.
 
 
Комиссия төрайымы                                                                              А. Анюхина 
  



